หุ้นสหรัฐฯปิดบวก
ดัชนีหุ้นดาวโจนส์ ปิดที่ 12,625.64 จุด เพิ่มขึ้น 55.77 จุด ด้านแนสแดค ปิดที่ 2,834.02 จุด&nbsp; เพิ่มขึ้น 8.25 จุด ขณะที่ราคาน้ำมันทรงตัว
7 ก.ค. 2554

ดัชนีหุ้นดาวโจนส์ ปิดที่ 12,625.64 จุด เพิ่มขึ้น 55.77 จุด ด้านแนสแดค ปิดที่ 2,834.02 จุด  เพิ่มขึ้น 8.25 จุด ขณะที่ราคาน้ำมันทรงตัว
ตลาดหุ้นสหรัฐฯวานนี้(6 ก.ค.) ขยับมาปิดในแดนบวกในช่วงท้ายของการซื้อขาย เพิกเฉยต่อข่าวจีนขึ้นอัตราดอกเบี้ยและความกังวลต่อปัญหาหนี้รอบใหม่ในยูโรโซน
ดัชนีหุ้นดาวโจนส์ เพิ่มขึ้น 55.77 จุด (0.44 เปอร์เซ็นต์) ปิดที่ 12,625.64 จุด แนสแดค เพิ่มขึ้น 8.25 จุด (0.29 เปอร์เซ็นต์) ปิดที่ 2,834.02 จุด เอสแอนด์พี เพิ่มขึ้น 1.34 จุด (0.10 เปอร์เซ็นต์) ปิดที่ 1,339.22 จุด
ขณะที่ราคาน้ำมันทรงตัว  ในการซื้อขายที่เบากลางท่ามกลางความกังวลจีนขึ้นดอกเบี้ยและปัญหาหนี้สินยุโรปอาจส่งผลกระทบต่ออุปสงค์ทางพลังงาน
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม ลดลง 24 เซนต์ ปิดที่ 96.65 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1 เซนต์ ปิดที่ 113.61 ดอลลาร์ต่อบาร์เรล